[pic] | COMISIA COMUNITĂȚILOR EUROPENE |

Bruxelles, 26.5.2008

COM(2008) 322 final

COMUNICARE A COMISIEI CĂTRE CONSILIU

privind ordinea de zi adnotată a întrunirii Consiliului ministerial al Comunită ții Energiei (Bruxelles, 27 iunie 2008)

COMUNICARE A COMISIEI CĂTRE CONSILIU

privind ordinea de zi adnotată a întrunirii Consiliului ministerial al Comunită ții Energiei (Bruxelles, 27 iunie 2008)

Consiliul ministerial al Comunității Energiei se va reuni la 27 iunie 2008 la Bruxelles. Comisia prezintă Consiliului o ordine de zi adnotată în care se precizează natura diferitelor puncte; pentru punctele care privesc adoptarea unor decizii cu efect juridic, ordinea de zi adnotată este însoțită de o propunere de decizie a Consiliului.

Această ordine de zi adnotată se bazează pe proiectul de ordine de zi a reuniunii Consiliului ministerial.

1. Puncte care se adoptă fără dezbatere (puncte „A”: de la 1.1 până la 1.6)

1.1. Raport privind implementarea Programului de lucru al Comunită ții Energiei (cu scop informativ)

Comisia va lua notă de acest raport.

1.2. Situa țiile financiare ale Comunității Energiei pe anul 2007(cu scop informativ)

Comisia va lua notă de situațiile financiare.

1.3. Decizia cu privire la descărcarea de gestiune a directorului ( în vederea adoptării unei decizii de către Consiliu )

Comisia va aproba descărcarea de gestiune a directorului în temeiul Deciziei Consiliului de stabilire a poziției Comunității Europene în cadrul Consiliului ministerial al Comunității Energiei[1].

1.4. Decizia cu privire la punerea în aplicare a Deciziei Comisiei din 9 noiembrie 2006 de modificare a anexei la Regulamentul (CE) nr. 1228/2003 privind condițiile de acces la rețea pentru schimburile transfrontaliere de energie electrică ( în vederea adoptării unei decizii de către Consiliu )

Comisia va aproba decizia în temeiul Deciziei Consiliului de stabilire a poziției Comunității Europene în cadrul Consiliului ministerial al Comunității Energiei[2].

1.5. Concluziile Grupului permanent la nivel înalt (a 8-a și a 9-a reuniune a GPNÎ ) (cu scop informativ)

Comisia va aproba concluziile.

1.6. Raport al pre ședintelui task force pentru eficiența energetică cu privire la măsurile luate până în prezent (cu scop informativ)

Comisia va lua notă de acest raport.

2. Implementarea tratatului (cu scop informativ)

Comisia va lua notă de aceste rapoarte.

3. Solu țIONAREA LITIGIILOR CU PRIVIRE LA TRATAT (ÎN SCOPUL ADOPTăRII UNEI DECIZII DE CăTRE CONSILIU)

Comisia va aproba Actul procedural în temeiul Deciziei Consiliului de stabilire a poziției Comunității Europene în cadrul Consiliului ministerial al Comunității Energiei[3].

4. Securitatea aprovizionării (cu scop informativ)

Se notează că acest punct urmează să fie discutat și că, în acest stadiu, nu se așteaptă o decizie formală.

În cadrul discuțiilor, Comisia va sublinia importanța implementării de către părțile contractante, înainte de 31 decembrie 2009, așa cum s-a hotărât, a Directivei 2005/89/CE privind măsurile menite să garanteze siguranța aprovizionării cu energie electrică și investițiile în infrastructuri și a Directivei 2004/67/CE privind măsurile de garantare a securității aprovizionării cu gaz natural. În acest scop, Comisia va susține în principiu înființarea unui grup de cooperare a cărui componență și al cărui mod de funcționare vor fi detaliate printr-un act procedural pe care Secretariatul îl va propune spre adoptare Consiliului ministerial în decembrie 2008. Acest proiect de act procedural va propune de asemenea o procedură de implementare a articolelor 44 - 46 din Tratatul Comunității Energiei în ceea ce privește asistența reciprocă.

5. Competen țELE ÎN MATERIE DE PETROL ALE COMUNITățII ENERGIEI (CU SCOP INFORMATIV)

Se notează că acest punct urmează să fie discutat și că, în acest stadiu, nu se așteaptă o decizie formală.

În cadrul discuțiilor, Comisia va susține dezvoltarea unor competențe în materie de petrol în contextul Comunității Energiei, care să cuprindă două componente principale.

Prima componentă se referă la înființarea unui forum în materie de petrol, care să permită discutarea și promovarea proiectelor regionale de infrastructură în domeniul petrolier și dezvoltarea piețelor de petrol din regiune.

Cea de-a doua componentă vizează implementarea legislației UE cu privire la sectorul petrolier. În acest context, unele dintre dispozițiile în vigoare din tratat, precum și unele dispoziții legale comunitare la care se face referire în tratat vor deveni aplicabile în sectorul petrolier. Mai mult decât atât, vor putea fi preluate noi dispoziții legale comunitare, cum ar fi Directiva 2006/67/CE, care impune statelor membre obligația păstrării de rezerve minime de țiței brut și/sau de produse petroliere. Implementarea acestei directive va conduce la ameliorarea nivelului de securitate a aprovizionării și va reprezenta o etapă pregătitoare semnificativă în contextul aderării sau al preaderării.

6. Procesul de extindere a Comunită țII ENERGIEI (CU SCOP INFORMATIV)

Sub rezerva adoptării unei decizii a Consiliului de autorizare a Comisiei în vederea negocierii procedurilor de aderare a Moldovei, a Norvegiei, a Turciei și a Ucrainei la Comunitatea Energiei și a modificărilor aferente la Tratatul de instituire a Comunității Energiei, Comisia Europeană va prezenta un raport de situație în care va menționa etapele care trebuie urmate în vederea deschiderii negocierilor oficiale.

7. Surse regenerabile de energie (cu scop informativ)

Comisia va prezenta situația negocierilor cu privire la pachetul de măsuri referitor la energie și la schimbările climatice.

[1] Decizia nr. XX a Consiliului

[2] Decizia nr. XX a Consiliului

[3] Decizia nr. XX a Consiliului